‘બેબી', ‘પિન્ક', ‘નામ શબાના' અને ‘જુડવા 2' જેવી ફિલ્મ્સથી બોલિવૂડમાં પોતાના માટે મજબૂત સ્થાન બનાવનારી તાપસી પન્નુ હોકી પ્લેયર સંદીપ સિંઘની બાયોપિક ‘સૂરમા'માં મહત્વનો એક રોલ પ્લે કરતી જોવા મળશે. તેણે જણાવ્યું હતું કે, તે જાણતી હતી કે, વરુણ ધવન સ્ટારર ફિલ્મ ‘જુડવા 2'માં તેના માટે ખાસ કોઈ સ્કોપ નહોતો. આમ છતાં મેક્સિમમ ઓડિયન્સ સુધી પહોંચવા માટે જ તે ‘જુડવા 2' જેવી ફિલ્મનો ભાગ બની હતી. તાપસી કહે છે કે, ‘‘પિન્ક' અને ‘બેબી'થી મને પ્રશંસા મળી હતી, પરંતુ બોલિવૂડમાં પોતાનું સ્થાન જાળવી રાખવા માટે સો કરોડની ક્લબમાં એન્ટર થનારી ફિલ્મ્સનો ભાગ બનવું પણ જરૂરી છે. એનાથી સતત કામ મળતું રહે છે અને વ્યાપક ઓડિયન્સ સુધી પહોંચી શકાય છે.